मधुबन। कस्बे के भैरोपुर मोड़ पर गुरुवार रात क्षेत्र के एक नेताजी सबके सामने अचानक पुलिस से पिटने लगे। बाद में पता चला कि दरअसल नेताजी पुलिस वालोें पर हेकड़ी दिखाते हुए अपशब्दों की बौछार कर रहे थे। मधुबन कस्बे के भैरोपुर मोड़ पुलिस गश्त करते हुए गुरुवार रात साढ़े सात बजे पहुंची। इतने में ही क्षेत्र के एक चर्चित नेताजी भी वहां पहुंचे। इसी बीच न जाने किसी बात पर मौके पर मौजूद सिपाहियों से नेताजी उलझने लगे तो सिपाहियों ने उन्हें दारोगा के पास जाकर बात करने को कहा। जिस पर नेताजी भड़क गए और मधुबन एसओ को गालियां देने लगे। गाली थानेदार ने भी सुन लिया। फिर थानेदार और उनके हमराहियों ने सरेराह नेताजी की कायदे से इज्जत उतारी। नेताजी को पुलिस के हाथों पिटता देख लोग इकट्ठा होने लगे।